Camiño_dos_Faros
3ª etapa: Ponteceso-Laxe
A 3ª etapa comeza na ponte de Ponteceso e acaba no porto de Laxe, despois de percorrer 25.3 km. a maior parte desta etapa transcorre polo concello de Cabana de Bergantiños onde se atopa o cumio desta ruta (312 m. sobre o nivel do mar), o monte Castelo de Lourido 150px|miniatura|Vista da senda marítima do río Anllóns. Esta etapa comeza, as veiras da ponte sobre o río Anllóns que separa os concellos de Ponteceso e de Cabana de Bergantiños, aquí colleremos a beiravía da estrada AC-429 (Ponteceso-Laxe) na que camiñaremos pola man esquerda deixando o outro lado da estrada un xunqueiral, que dependendo da hora da marea pode estar anexado d'auga ou baleiro debido a ruptura do dique de contención, seguimos ata a altura do nave de Apligasa onde nos atoparemos enfronte a ela, e a outra man da estrada, co camiño que nos levara ata o esteiro do Anllóns, unha vez nel colleremos a esquerda a corredoira que nos leva ata o monte das Pias onde pasaremos por un pequeno bosque de piñeiros ata chegar o sitio do Curro onde empeza a senda artificial do Anllóns o longo da cal iremos deixando a praia da Urixeira (que, o igual que no último tramo da etapa anterior, ten un observatorio ornitolóxico para a observación da diversidade faunística), e chegaremos a praza do Pendon (a cuxo lado esta situado o colexio das Revoltas e un pouco máis arriba a casa consistorial do concello) xusto o lado esta a praia do Pendon e seguimos o noso andar ata chegar a praza do Lodeiro, xa na Telleira, en onde nos dirixiremos a esquerda ata cruzar un aparcadoiro e a estrada onde daremos comezo a senda do Rego dos Muíños. A senda do rego dos Moíños vai ascendendo paseniñamente o longo de 3.5 km segundo se avanza ao carón do río o tempo que se pode gozar da vista dos 24 muíños d'auga, a maioría deles nun estado de conservación moi precaria, unha vez arriba colleremos unha senda a esquerda que nos leva ata a fonte do Roncadoiro, despois de cruzar a estrada AC-430 (As Grelas-Baio), que se atopa o pé do Castro de Borneiro logo de subir por un camiño de escaleiras chegamos o castro A Cibda (nome polo que se coñece este castro) na parroquia de Borneiro desde onde seguimos a ruta saíndo por unha senda que se atopa a dereita segundo o sentido da marcha e que nos leva outra vez a estrada AC-430 que teremos que cruzar para seguidamente coller unha estrada asfaltada que nos leva ata o lugar de Vilaseco e desde aquí tomamos unha senda forestal que nos leva ata o dolmen de Dombate (este é un dos monumentos máis importantes da arte megalítica de Galicia) que esta protexido por unha estrutura acristalada e cuberta por unha cúpula de madeira  seguimos a continuación pola mesma estrada ata chegar a un cruzamento que colleremos a dereita camiño da Fontefría, xa no medio do lugar collemos a estrada da esquerda, na que podemos ver unha sinal indicándonos o camiño cara ao monte Castelo camiño que colleremos para chegar o cumio deste Camiño dos Faros, desde onde poderemos contemplar unha panorámica total da ría de Corme e Laxe e o esteiro do Anllóns. Desde aquí baixaremos ata estrada que nos trouxo aquí e continuaremola ata cruzarnos co estrada asfaltada que cruzaremos para coller a senda o outro lado da estrada e que nos leva ata o lugar da Arnela (xa na parroquia de Canduas) onde colleremos a dereita para baixar ata o seguinte cruzamento onde colleremos a esquerda para dirixirnos o lugar de Taboído, despois de cruzar a AC-429, aquí seguiremos a estrada asfaltada uns 700 m ata atoparnos un cruzamento a esquerda que nos levara ata o sendeiro que bordea o monte da Mundiña deixando a dereita a punta do Padron, as furnas dos Corvos e da Valouta para chegar a altura da punta da Escanavada en onde seguiremos pola veira da costa ata chegar a furna dos Bolos e a furnela Mundiña onde bordearemos un antigo faro, hoxe en día unha casa privada, a cuxa veira teremos a illa do Castelo e un pouco máis adiante a praia de Rebordelo separada da de San Pedro pola punta da Catuxa, desde a praia de San Pedro continuando pola senda chegamos a cala da Cormellana e máis adiante o Portiño de Filgueiras xunto a punta do Cabalo e seguimos ata chegar un pouco máis adianta a punta Rubia, desde onde xa podemos ver Laxe, e a continuación chegamos o coído dos Muíños de Frexufre, onde desemboca un pequeno regato en forma de fervenza e no que se atopan dous muíños en mal de conservación, bordeamos os muíños tras pasar o rego e poñemos rumbo o cabo da Area onde acaba o concello de Cabana e empeza o de Laxe onde uns metros máis adiante xa entramos no areal da praia de Laxe que podemos pasar pola area da praia ou un pouco máis adiante coller o paseo que vai bordeando a praia en cuxo final esta a praza de Laxe lugar onde damos por terminada esta 3ª etapa.